GiliGold/VAD_KnessetCorpus huggingface dataset:
<רמי נחום: בגיוס הקרוב שעשינו, וגייסנו שני מפקחים, בנוסף לרישום שביקשנו מהמשטרה העברנו את זה לחוות דעת של היועץ.
אמנון כהן: יש לכם במגזר הישן?
<רמי נחום: לכולם יש אישור מהמשטרה שאין להם רישום פלילי.
<רמי נחום: ברגע שיש לו רישום פלילי, הוא לא יכול לעסוק בדו"חות, וזה לא משנה מה הוא עשה.
אמנון כהן: הנושא הבא הוא מה שציין פה משרד המבקר לגבי נבחרים.
<רמי נחום: חברי מועצה.
אמנון כהן: יש לי בעיה עם זה.
<שמואל גולן: אתה גם נבחר.
<שמואל גולן: אתה גר ברחובות, לא?
אמנון כהן: כן, אבל אין לי פטור.
<קריאה: עובדים ברחובות.
אמנון כהן: עובדים ברחובות, ולא נבחרים.
אמנון כהן: לא, גם נבחרים שם.
אמנון כהן: מצד אחד אנחנו חייבים לשמש דוגמא, גם נבחרי ציבור גם בכנסת וגם בעיריות.
אמנון כהן: להפך, אם נותנים לנו מה שאסור לנו לקחת, יש עניין של נראות.
אמנון כהן: אבל, בוא ונראה מה עושים.
<רמי נחום: ראש העיר דאז צבי השיב בנושא הזה ואמר שמאחר ואין לנו מקומות חניה למכביר בעיר ונבחרי ציבור עושים את העבודה שלהם לטובת הציבור, הוא הואיל לתת להם את הפטור הזה.
<רמי נחום: כמובן שכרגע אנחנו מגבילים להם את זה בשעות.
<רמי נחום: אנחנו נגיד שזה שעות העבודה בלבד.
<רמי נחום: בד בבד ראש העיר הנכנס רוצה להכניס נושא חניה חופשית לכל תושבי העיר, כמו בתל-אביב, כך שחבר מועצה, שעל-פי חוק חייב להיות תושב העיר, יהיה פטור מתשלום, ותו החניה שלו יהיה חוקי.
<קריאה: נתנו את זה לכולם.
<רמי נחום: אנחנו רוצים לתת פטור לכל תושב העיר, וזה כמובן אומר לשנות את חוקי העזר.
אמנון כהן: זה לתושבי העיר.
<רמי נחום: לתושב העיר.
<רמי נחום: מאחר וחבר מועצה חייב להיות תושב העיר - - -
אמנון כהן: אני יודע שבתל-אביב גם הסדירו את זה.
<רמי נחום: אנחנו מנסים.
<רמי נחום: למדנו את הנושא הזה.
אמנון כהן: בן-אדם גר ליד הבית שלו – הוא לא יחנה?
<רמי נחום: אבל אני לא מסומן שם.
<רמי נחום: אני רק 20% בעיר מסומן ולא 100%.
אמנון כהן: העיקר תסדירו את זה.
אמנון כהן: המבקר יבדוק ויגיד לכם שאתם עומדים בחוק עזר עירוני.
<רמי נחום: נושא מדחנים שגם עלה כאן – אנחנו מכינים מכרז.
<רמי נחום: היועץ המשפטי יושב על מכרז.
<שמואל גולן: עשרים שנה.
אמנון כהן: הוא 'התלבש' עליכם.
אמנון כהן: הוא משנת 1989.
אמנון כהן: הוא עשה קופון-קופון.
אמנון כהן: לבריאות שיהיה לו.
אמנון כהן: אבל תן גם לאחרים.
אמנון כהן: אולי יש מישהו יותר טוב.
<רמי נחום: עכשיו נראה אם יש יותר טובים בשוק.
אמנון כהן: אמרתי: אם הוא טוב, שימשיך, ואין לי בעיה.
<רמי נחום: בוא ונבדוק את השוק.
<רמי נחום: נתקלנו גם בנושא עודפי כספים שאזרח שילם.
אמנון כהן: אתה מחזיר מה שגבית.
<רמי נחום: אני מחזיר.
<רמי נחום: אני יושב על זה.
<רמי נחום: פקידה יושבת על זה אחד לאחד.
אמנון כהן: איך יכול להיות עודף מזה?
<רמי נחום: לצורך העניין, אדם קיבל את הדו"ח ומיד רץ ושילם אותו ולאחר מכן הגיש ערעו, והתובע העירוני כן קיבל את הערעור שלו.
<רמי נחום: לא בדרך כלל מקבלים.
<זיאד אסעד: לגבות הם יודעים אבל להחזיר זה קשה.
אמנון כהן: זה קשה.
אמנון כהן: יש גירעון בעיריית רמת-גן.
<רמי נחום: אפרופו גירעון, נחזור למשרד התיירות לגבי התיירים.
<רמי נחום: דווקא יש לי הצעה.
<רמי נחום: יש חברה שאנחנו עובדים אתה שבאון-ליין אנחנו מקבלים, והיום כל המערכות עובדות באון-ליין וכל הדו"חות הם באון-ליין, ואני מקבל הסבה מידית מחברת ההשכרה מי שכר את הרכב.
<ריטה לדג'ינסקי: יש בעיה עם זה.
<רמי נחום: מה שאנחנו כן צריכים זה חקיקה ואת עזרתכם כמובן, שבעמדת מסוף כשהוא מחזיר את הרכב, החברה תאמר לאותו תייר: "אדוני, יש לך דו"ח.
<רמי נחום: אתה יכול לשלם או שאתה רוצה להגיש עליו ערעור".
<רמי נחום: לדעתי, זו חקיקה שבה אנחנו נוכל לעצור אותם בזמן שהם מחזירים את הרכב.
<רמי נחום: ואז, נימנע - - -
אמנון כהן: אבל, אם הייתה גם טכנולוגיה שאפשר לשלוח את הרפורט – פעם בחצי שנה היו מורידים את המצלמות.
<רמי נחום: און-ליין.
אמנון כהן: היום יש און-ליין.
<רמי נחום: באון-ליין, כלומר באותו רגע שהוא קיבל את הדו"ח, אני מקבל כבר את ההסבה מחברת ההשכרה.
אמנון כהן: אני מכל מי שיושב כאן, מהעיריות ומהשלטון המקומי: אם יש לכם איזה שהן הצעות קונקרטיות בנושא הזה, תשלחו לנו לוועדה, כי אני הולך להכין הצעת חוק.
אמנון כהן: אני רוצה להתחשב ולהיעזר בניסיון שלכם כדי להכין את החוק טוב.
<יפית חוה: אני אשמח לקבל העתק, וגם משרד התחבורה.
אמנון כהן: אנחנו נכין ביחד.
אמנון כהן: נביא משהו מוגמר, ואני חושב שאז כולם ייכנסו לתהליך שבאמת ימצאו את הפתרון החשוב.
אמנון כהן: שוב, רמת-גן לא צריכה לספוג דו"חות של תיירים.
<יפית חוה: אין מחלוקת.
אמנון כהן: משרד המבקר, מה עוד יש לנו לגבי רמת-גן?
<זיאד אסעד: לגבי רמת-גן, זהו.
<שמואל גולן: אין הרבה תיירים שם.
אמנון כהן: מי עוד מהעיריות נמצא?
אמנון כהן: מאיזה עיר אתה?
<מוחמד דיאב: אני דיאב מוחמד מטמרה בצפון.
אמנון כהן: ידידי, שב, תרגיש טוב.
אמנון כהן: תכין קפה שם, ויש לך הכל שם.
אמנון כהן: אתה מנהל על"א.
<מוחמד דיאב: עיר ללא אלימות.
אמנון כהן: מה אתה אומר בקשר לאלימות בחניות?
אמנון כהן: אתה מכיר את הדו"ח?
אמנון כהן: מכיר את העניין?
<מוחמד דיאב: לא.
<מוחמד דיאב: כלום.
אמנון כהן: תמשיך לשתות קפה.
<מוחמד דיאב: לפני שהגעתי רציתי לבדוק אם קיבלנו דו"ח בכלל על מנת לבוא מוכן לכל מיני שאלות, אבל אמרו לי שלא קיבלנו דו"ח.
<מוחמד דיאב: בכל זאת וידאתי, כשדיברתי אתם בטלפון אתמול, אמרתי להם בשביל מה לי להגיע אם אין לי דו"ח.
אמנון כהן: אתה רוצה שאני אגיד לך?
<מוחמד דיאב: אבל, ברשות אמרו לי שלא קיבלנו דו"ח.
<שמואל גולן: ראש הרשות שלך קיבל.
<זיאד אסעד: כבוד היושב-ראש, שם בטמרה - -
אמנון כהן: יש בלגאן כנראה.
<זיאד אסעד: - - הסוגיה קטנה.
<זיאד אסעד: הם עשו חוק עזר, אבל לא מפעילים חניה בכלל ולא מינו פקחים.
<קריאה: אין חניה בתשלום.
<זיאד אסעד: אין חניה בתשלום.
אמנון כהן: כולם חברים, כולם משפחה שם.
אמנון כהן: מה, ייקחו כסף ממשפחה?
<מוחמד דיאב: יש בזה משהו, אבל אוטוטו מחלקת פיקוח מתחילה לפעול.
<מוחמד דיאב: מינו מנהל.
אמנון כהן: אתה אומר: סוף-סוף.
<מוחמד דיאב: עבדנו על זה טוב.
אמנון כהן: עיריית טמרה, אנחנו ניתן לך את הדו"ח.
<מוחמד דיאב: אם אפשר לשלוח את זה חזרה עוד פעם.
אמנון כהן: לא, אני אתן לך ביד, ולא תגיד "לא קיבלתי".
<מוחמד דיאב: מצוין.
אמנון כהן: אתה תקבל את זה ביד.
אמנון כהן: שמך רשום.
אמנון כהן: אתה דואג לעשות עבודת מטה בתוך העירייה.
אמנון כהן: תיתן את זה לראש העירייה.
אמנון כהן: תוך שלושים יום אנחנו רוצים התייחסות לדו"ח מבקר המדינה על-פי סעיפים שקשורים עליכם.
אמנון כהן: יש פה את כל העיריות, אבל מופיע בדו"ח מה שקשור אליכם.
אמנון כהן: תענו: בנושא א' – טיפלנו א', ב' ו-ג', בנושא ב' – טיפלנו בזה, בנושא אחר אני לא יכול לטפל כי אני-לא-יודע-למה.
אמנון כהן: אני רוצה לקבל תשובה תוך שלושים יום.
אמנון כהן: תגידי למזכירה שתוציא צילום כמו שהוציאו לי.
אמנון כהן: אנחנו ניתן לך, תיקח את השלושים יום, ותיתן לנו תשובה.
<והבה והבה: אני מדאלית אל כרמל.
אמנון כהן: אתה פה?
אמנון כהן: תגיד שאתה פה.
<והבה והבה: אני מרגיש שאני לא צריך להיות פה.
אמנון כהן: צריך אותך.
<והבה והבה: אתם דנים בצרות של עשירים.
אמנון כהן: בנושא רכב זה לכולם.
אמנון כהן: גם לעשירים וגם לעניים יש.
<והבה והבה: אנחנו עדיין מחוברים 50% לביוב בדאלית אל כרמל.
אמנון כהן: אדוני, מה שמך?
<והבה והבה: אני והבה והבה, ואני ממלא מקום ראש המועצה.
אמנון כהן: אדוני, אתה מכיר את הדו"ח?
<והבה והבה: לא מכיר כלום.
<והבה והבה: אמרו לי לבוא – באתי, והרגשתי כאן זר.
<והבה והבה: אין לנו בכלל חוק עזר.
<רוזמרי בן-עוז: יש חוק עזר.
<והבה והבה: אנחנו חודשיים במועצה.
<והבה והבה: עדיין כשמשלמים משכורת, זו כותרת בעיתון.
<והבה והבה: ביקורת המדינה לא עוזרת הרבה במה שקורה לישובים כמו דאלית אל כרמל.
<שמואל גולן: יש את ראש הרשות החדש, רפיק חלבי.
<והבה והבה: ביקורת המדינה לא עוזרת למה שמתרחש בישובים כמו דאלית אל כרמל.
אמנון כהן: זה לא תפקידה לעזור.
<והבה והבה: לדעתי, זה תפקידה.
אמנון כהן: אגיד לך מה תפקידה.
<והבה והבה: לעדתי, זה התפקיד שלה.
אמנון כהן: והבה, תפקידי לעזור.
אמנון כהן: אני צריך לעזור.
אמנון כהן: דו"ח מבקר המדינה – יש חוק עזר או חוק כזה, והוא בודק ומה לא טוב על-פי חוק שקבעו אותה עיר או מדינה.
אמנון כהן: הוא בודק מה הולכים לתקן.
אמנון כהן: אתה ראית שבדיון שכל אחד בעירו זה משהו אחר, אבל במאקרו אנחנו רואים פה מה צריך לתקן ומה לעזור לאותן עיריות להתמודד מול תיירים או מול משרד התחבורה כדי לקבל את הדו"ח.
אמנון כהן: הבנתי שאתה לא באת מוכן.
אמנון כהן: כדין טמרה, גם אתה תקבל את הדו"ח.
אמנון כהן: אתה תיתן אותו לראש העיר המוכשר שלך, ותעשו דיון במטה.
אמנון כהן: תוך שלושים יום תן לנו תשובה, ותראה איפה אני יכול לעזור לך – בשמחה.
אמנון כהן: בשמחה אנחנו רוצים לעזור וגם בדברים שלא קשורים לדו"ח.
אמנון כהן: אני ותיק בבית, ואני מכיר את הבעיות גם בעיר וגם באזור שלך.
אמנון כהן: חבר הכנסת אזולאי גם דיבר אתי על כך שיש שם בעיות, והוא מנסה לעזור כי מתנועתנו הוא אחראי שם באזור הזה.
אמנון כהן: יש פה משרדי הממשלה, משרד הפנים ומשרד התחבורה.
אמנון כהן: אנחנו, בהחלט-בהחלט, נוכל לסייע.
אמנון כהן: אם יש משהו שהממשלה הבטיחה והיא לא עומדת בו, בזה אני יכול לעזור, ומבקר המדינה יכול לעזור.
אמנון כהן: אם יש החלטות כאלה ואחרות שלא מקוימות שאני יכול לעזור לך – בוודאי.
אמנון כהן: לכן, תגיד לראש המועצה שיהיה בקשר.
אמנון כהן: קח את הדו"ח.
אמנון כהן: אם הוא ירצה פגישה גם כדי להציף את הנושאים שיש סיכומים שלא יוצאים לפועל, אני מוכן לעזור.
אמנון כהן: אלה הדברים שאני יכול כן לעזור בהם.
אמנון כהן: תיעזר, תראה פה בית.
אמנון כהן: אתה נבחר ציבור.
<והבה והבה: בסדר.
<והבה והבה: אנחנו רוצים לבקש.
אמנון כהן: אנחנו רואים בכם את חוד החנית של הגוף, של הכנסת ושל הממשלה.
אמנון כהן: אתם צריכים לטפל בתושבים שהם תושבים של מדינת ישראל.
<והבה והבה: יש לנו מלא בעיות.
<שמואל גולן: דאלית אל כרמל הוא ישוב עם תיירות פנים גדולה מאד במיוחד לקראת סופי שבוע, ומי שמסתובב שם רואה שאין שם מדיניות אכיפה ואין שם מדיניות חניה.
<שמואל גולן: יש שם אי-סדר כללי בנושא תחבורה, וצריך לתת את הדעת לעניין.
<שמואל גולן: יש להם ראש מועצה חדש, רפיק חלבי, ואני מאמין שהוא יידע איך לטפל בבעיה.
אמנון כהן: אדוני, לפני שתצא, תקבל גם את הדו"ח.
אמנון כהן: תביא לנו תשובה תוך שלושים יום, ואנחנו נתקדם.
<והבה והבה: תודה.
אמנון כהן: האם עוד מישהו שנמצא פה ולא קיבל רשות דיבור?
<הילן דהרי: אני מכפר סבא.
<זיאד אבו-חמיד: לא התייחסנו אליהם.
<זיאד אבו-חמיד: הם לא מופיעים בדו"ח.
<הילן דהרי: לא קיבלנו הערות בדו"ח, אבל ביקשו ממני להגיע אז באתי.
<הילן דהרי: בסדר, הכל טוב.
אמנון כהן: ראש עיר חדש נבחר או ותיק?
<הילן דהרי: הוא כבר עשר שנים.
אמנון כהן: כנראה שהוא טוב.
אמנון כהן: אם הציבור בחר טוב, הוא טוב.
<הילן דהרי: כן, הוא טוב.
אמנון כהן: אבל, באת לפה, לכנסת ישראל, ותשתי משהו חם.
אמנון כהן: אתם לא מוזכרים בדו"ח.
<הילן דהרי: לא.
<הילן דהרי: חיפשתי וחיפשתי.
<הילן דהרי: אני לא יודעת אם זה מעליב ואם אני אמורה להיעלב.
אמנון כהן: לא עשו ביקורת עליכם.
<יפית חוה: כפר-סבא מושלמת.
אמנון כהן: לא אמרתי: מושלמת.
<קריאה: לא בבדיקה.
אמנון כהן: - - פשוט לא בדקו אותה.
<יפית חוה: אני פשוט מכפר-סבא.
<הילן דהרי: אני לא יודעת אם אני אמורה להיעלב.
<הילן דהרי: אנחנו עיר.
<הילן דהרי: - - -
אמנון כהן: זימנתם אותם, את כפר-סבא?
<קריאה: היא רשומה.
<הילן דהרי: כן, קיבלתי זימון.
<שמואל גולן: אנחנו לא עשינו ביקורת לכפר-סבא, אבל אם אתם רוצים – אנחנו יכולים לבוא היום.
<הילן דהרי: אני לא חושבת שתמצא משהו.
<הילן דהרי: אין דופי בכפר-סבא.
אמנון כהן: אנחנו רוצים להגיד שכפר-סבא לא צריכה ביקורת.
אמנון כהן: כפר-סבא היא עיר – מה אמרתְ?
אמנון כהן: – מוסדרת וטובה.
אמנון כהן: אבל, אנחנו מצפים שתקראי את הדו"ח.
<הילן דהרי: קראתי.
<הילן דהרי: עברתי עליו.
אמנון כהן: תראי שאתם עומדים שם בתנאים שבהם ביקשנו להיות: שאין לכם פה פתאום שפה אפורה או כחול-אדום ביחד.
<הילן דהרי: לא, אין לנו.
אמנון כהן: תבדקי שאין.
אמנון כהן: תראי לגבי הסדרי חניה שזה כתוב בשלוש שפות.
אמנון כהן: גם שם יש תיירות טובה.
אמנון כהן: נושא תיירות ורכבים, חניות ודברים כאלה – אנחנו הולכים להסדיר בעזרת ה'.
אמנון כהן: אני מסכם את הדיון, ואם יש משהו שאתם, השותפים לדיון, עדיין רוצים שייכנס לסיכום, תוכלו להגיד.
אמנון כהן: גברתי, יש משהו חדש?
<מאריה כהן-אתגר: נשמח שהכללים ליישום תקנה 18(ב), מה שאמרנו שאין נוהל מוסדר אחיד לכל המחוזות שלנו - - -
<מאריה כהן-אתגר: כללים ליישום תקנה 18(ב) לתקנות התעבורה.
<מאריה כהן-אתגר: עד ה-1 במרץ אנחנו ממתינים להערות של רשויות מקומיות.
<מאריה כהן-אתגר: זה מסמך שכבר ערוך ומוכן לפרסום.
<מאריה כהן-אתגר: אנחנו נהיה מה יהיו ההערות של הרשויות.
<מאריה כהן-אתגר: חשבנו שיהיה נכון לקבל מהן בכל זאת פידבק לפני שהמפקח על התעבורה - - -
<קריאה: זה נשלח?
<מאריה כהן-אתגר: כן, זה נשלח.
אמנון כהן: נשלח?
אמנון כהן: קיבלתם משהו?
אמנון כהן: מתי נשלח?
<מאריה כהן-אתגר: זה נשלח לפני שבוע-שבועיים.
אמנון כהן: תבדקו בדואר.
<מאריה כהן-אתגר: לא יומיים, אלא לפני.
<מאריה כהן-אתגר: עד ה-1 במרץ אנחנו ממתינים להערות, ואחרי זה זה יתפרסם.
אמנון כהן: נציגי עפולה, מה נשמע?
אמנון כהן: קשה להגיע מעפולה.
אמנון כהן: יש פקקים.
אמנון כהן: שבו מקדימה.
אמנון כהן: באתם לכנסת ישראל לייצג את העיר.
אמנון כהן: אתם מכירים את דו"ח המבקר?
<יצחק שריקי: כן.
<יצחק שריקי: אני יצחק, גזבר העירייה.
אמנון כהן: האם המנכ"ל גם פה?
אמנון כהן: רפאל, מה המצב?
אמנון כהן: הכל טוב?
<שמואל גולן: הוא מנכ"ל חדש.
אמנון כהן: אבל הוא למד את הדו"ח, והוא בא והוא ייתן לך תשובות עכשיו על כל מה שקרה פה ויגיד מה העניינים.
אמנון כהן: אתם מכירים את דו"ח המבקר ולמדתם אותו, כן?
אמנון כהן: הגזבר, אתה ותיק שם.
אמנון כהן: הדו"ח מציין: "בחוק העזר של העירייה בדבר העמדת רכב חניה וחנייתו נקבע כי החניה בתשלום מוגבלת לשעה אחת, אך בפועל תמרור החניה המוצב ברחבי העיר אינו מגביל את משך זמן החניה הרצופה בתשלום".
אמנון כהן: זו מין הטעיה כזו, משהו כזה.
<יצחק שריקי: לא, זו לא הטעייה.
<יצחק שריקי: היו פעם כרטיסי חניה, וכרטיסי החניה היו לשעה.
<יצחק שריקי: אין היום כרטיסי חניה, כך שאין בעיה בכלל.
<רוזמרי בן-עוז: צריך להיות תיאום בין החוק העזר - - -
<זיאד אסעד: צריך לעשות את זה לפי חוק העזר, כלומר לתקן את חוק העזר.
אמנון כהן: יש עוד כמה דברים.
אמנון כהן: זה הראשון, וממשיכים הלאה.
<יצחק שריקי: אני אענה על כל הדברים.
אמנון כהן: תענה כבר על הכל, ואני אראה מה פספסת.
<יצחק שריקי: בנושא כרטיס החניה אמרנו.
<שמואל גולן: זה אומר שאתם צריכים לתקן את חוק העזר, וזה הכל.
<שמואל גולן: החוק היום מגביל חניה לשעה.
<יצחק שריקי: אנחנו ישבנו בעירייה בצוות תיקון ליקויים, ואנחנו מכינים חוק עזר חדש לחניה.
אמנון כהן: טמרה, ככה צריך לשבת – צוות לתיקון חוק עזר עירוני, ורואים מה צריך.
אמנון כהן: ככה צריך לשבת.
<מוחמד דיאב: עשינו ושלחנו למשרד הפנים על מנת לקבל אישור לכל חוקי העזר.
אמנון כהן: לגבי כל חוקי העזר.
<מוחמד דיאב: כן.
אמנון כהן: זה נושא אחד בתוך כל החוקים.
<מוחמד דיאב: בנוסף לחוקי עזר, יש גם חוק עזר של התחבורה.
<יצחק שריקי: אנחנו ישבנו, צוות תיקון ליקויים, ואנחנו הולכים לשנות את חוק העזר בכל הנושא של הליקויים שהדו"ח העיר עליהם.
<יצחק שריקי: אנחנו גם הולכים לעשות שינוי בכלל במבנה חוק העזר, כך שזה יצא לנו טוב עם דו"ח מבקר המדינה ועם התיקון של החוק כי אנחנו הולכים לשנות את הנושא של חניה אזורית, וכמו בנצרת עילית למשל לתת איזה שהוא תו חניה שנתי לתושבי העיר באזורים שהם פחות בעייתיים.
<יצחק שריקי: אני מקווה שחוק העזר יבוא בחודש הקרוב למליאת המועצה לאישור, ואנחנו נביא אותו למשרד הפנים ולמשרד המשפטים.
אמנון כהן: מתי יגיע?
<יצחק שריקי: אני מקווה שתוך חודש וחצי עד חודשיים הוא יגיע למליאת המועצה מתוקן ומסודר.
<יצחק שריקי: אנחנו רוצים לאמץ חוק עזר שכבר אושר על-ידי משרד הפנים ושהוא יהיה נכון.
אמנון כהן: הבנתי, ורק תעדכנו את הוועדה אחרי שזה יאושר - -
<יצחק שריקי: כמובן.
אמנון כהן: - - ויעבור את כל התהליכים.
אמנון כהן: תעדכנו גם את הוועדה וגם את משרד המבקר כדי שאנחנו נדע שהדברים תוקנו ולא נצטרך להטריד אתכם שוב להגיע מרחוק.
אמנון כהן: תתעסקו בניהול העיר, וזה מה שחשוב לנו.
אמנון כהן: מה עוד היה לנו?
<רוזמרי בן-עוז: תשלומים עודפים.
אמנון כהן: יש תשלומים עודפים.
אמנון כהן: יש כאלה שטעו ושילמו ופתאום בית-המשפט אמר שלא צריך לשלם.
<שמואל גולן: הוא הגזבר.
אמנון כהן: למה אתה לא מחזיר לו את הכסף?
<שמואל גולן: מה, הוא לא מחזיר?
<שמואל גולן: הוא רק לוקח.
אמנון כהן: הוא הגון.
אמנון כהן: לוקח למי שצריך לקחת, ומי שצריך לשלם לו משלם לו.
אמנון כהן: הוא נתן שירות, מה?
אמנון כהן: גם פה בן-אדם שילם ולא היה צריך.
<יצחק שריקי: זה היה אצל חברת "שוהר", שהייתה החברה קודמת, שזה היה בכלל בחברה הכלכלית, ועכשיו זה עבר לעירייה.
<יצחק שריקי: אנחנו ביקשנו מחברת "שוהר" את המקרים האלה.
<יצחק שריקי: אני לא ראיתי פרטנית את המקרים.
אמנון כהן: יש לך בעיה לקבל פרטנית את המקרים?
<יצחק שריקי: לא.
<יצחק שריקי: הם יתנו לנו את הרשימה, ואנחנו נחזיר כסף.
אמנון כהן: אתה יכול לגמור את הסיפור הזה תוך שלושים יום?
<יצחק שריקי: אנחנו נוכל לקבל - - -
אמנון כהן: על מי אתה מסתכל?
<קריאה: משרד המבקר.
<יצחק שריקי: אנחנו נקבל ממשרד - - -
<חנה פריידין: ממשרד המבקר.
<שמואל גולן: אתה מקבל את הרשימה מאתנו.
<שמואל גולן: נביא לו את הרשימה.
<שמואל גולן: נביא לך את הרשימה.
אמנון כהן: מה, אתה לא יכול להשיג לבד?
אמנון כהן: מה אתה צריך אותו?
<קריאה: הוא יכול לעשות את זה.
<זיאד אסעד: זה ברשות החניה.
אמנון כהן: אצל מי זה היה קודם?
<קריאה: זה בתקופת - - -
אמנון כהן: שנייה, תני לי לדבר עם הגזבר.
<קריאה: 2012.
אמנון כהן: הגזבר, מתי עבר אליך הטיפול, בכלל כל הנושא?
<יצחק שריקי: ב-2011.
אמנון כהן: ממי הוא עבר?
<שמואל גולן: מהחברה הכלכלית.
אמנון כהן: איפה החברה הכלכלית?
אמנון כהן: היא נמצאת עדיין?
אמנון כהן: יש לה מאגר כזה שם.
<יצחק שריקי: כן, אני יודע.
<יצחק שריקי: במאגר שלה שם מופיע - - -
<יצחק שריקי: אין בעיה.
אמנון כהן: אתה לא צריך את משרד המבקר.
אמנון כהן: אנחנו רוצים שתדע לדבר אתה.
אמנון כהן: אם יש לך קושי, שניכם תבואו לפה.
אמנון כהן: מנהלת הוועדה, תכתבי בבקשה שתוך שלושים יום רוצים להסדיר את הנושא.
אמנון כהן: מי שמגיע כסף ממנו אליך – עד הסוף תלך אתו, אבל מי שמגיע לו ממך – עד הסוף תלך אתו גם.
אמנון כהן: אם יהיה לך קושי ללכת אתו כי אתה צריך לשלם, אנחנו נעזור לך איך ללכת אליו.
<יצחק שריקי: אין לי קושי.
אמנון כהן: אין לך קושי.
<חנה פריידין: בזה אין הצמדה.
<זיאד אסעד: כבוד היו"ר, החוב הזה - - -
אמנון כהן: יש גם 2012.
<זיאד אסעד: נכון, 12,500 שקל.
אמנון כהן: בנוסף, יש לך מאגר שם.
אמנון כהן: אבל הוא אומר לגבי פרטני - - -
<שמואל גולן: אז אנחנו נעזור לו.
<שמואל גולן: נביא לו.
אמנון כהן: לא צריך לעזור.
<שמואל גולן: אנחנו לקחנו ממנו.
אמנון כהן: כבוד הגזבר, אתה תדע גם מה שבתוך וגם מי שהיה קודם.
אמנון כהן: תוך שלושים יום תסדירו את הנושא.
אמנון כהן: מה עוד היה?
<זיאד אסעד: צריך להסדיר את השילוט בתחנות אוטובוס.
אמנון כהן: סופי שבוע.
אמנון כהן: אם זה בסוף שבוע, לא צריך לתת קנס לאזרח.
אמנון כהן: האוטובוס לא פועל.
<יצחק שריקי: לא נותנים קנסות.
<יצחק שריקי: אין לנו בעיית חניה בעפולה.
<יצחק שריקי: בשבת אין לנו בעיית חניה.
אמנון כהן: אז מה אתה רוצה ממנו?
<יצחק שריקי: אבל, אדוני, בצוות תיקון ליקויים אנחנו ביקשנו ממנהל הפיקוח בעירייה שישים בכל תחנות האוטובוס שנמצאות באזורי חניה שלט שאפשר לחנות - - -
אמנון כהן: בימים כאלה וכאלה ובשעות כאלה וכאלה.
<יצחק שריקי: יהיה שלט על תחנות האוטובוס.
<קריאה: - - - תמרורים.
<יצחק שריקי: גם כן תוך חודש.
אמנון כהן: כבודו יעדכן את הוועדה על כל מה שביקשנו ממנו, בסדר?
<זיאד אסעד: חוב משרד הביטחון.
אמנון כהן: אתם מסתדרים עם משרד הביטחון?
<יצחק שריקי: אנחנו העברנו לאכיפה כדי שיבקשו מהם את הכסף.
אמנון כהן: אתה מתקשה?
<קריאה: מותר רק אם יש תמרור שמציין - - -
אמנון כהן: משלמים לך?
<יצחק שריקי: משלמים.
אמנון כהן: מדי פעם משלמים?
<יצחק שריקי: מדי פעם.
<יצחק שריקי: השאלה שלי היא האם משלמים 100% ומה שמגיע אתה מקבל.
<יצחק שריקי: אתה יודע איך הם קשים.
אמנון כהן: בסוף הם משלמים?
<יצחק שריקי: בסוף הם משלמים.
אמנון כהן: יקירי, כמו שאני מבקש ממך להחזיר לתושב, אני דורש מהם גם להחזיר לך.
אמנון כהן: לא הייתם פה, ואנחנו מטפלים גם בנושא תיירים.
אמנון כהן: אני לא יודע כמה תיירים יש לכם.
אמנון כהן: כרגע פוטרים אותם מתשלום.
אמנון כהן: אנחנו לא רוצים שיפטרו אותם.
אמנון כהן: אנחנו רוצים שהכסף יגיע אליכם.
<יצחק שריקי: משרד הביטחון והשירות והמשטרה.
<חנה פריידין: כתושבת ירושלים - - -
אמנון כהן: עיריית ירושלים, יש פה בקשה לבחון סוגיה, כמו שתל-אביב בוחנת, והבנתי שגם רמת-גן, שהם רוצים לתת תעדוף לאלה שגרים בירושלים.
אמנון כהן: יש כאלה שמגיעים לביתם והמקום שלהם תפוס.
<ריטה לדג'ינסקי: הם מקבלים תווים באזורים מוסדרים.
<ריטה לדג'ינסקי: הם מקבלים תו לחניה חנם.
אמנון כהן: הם גם רוצים חנם בכל העיר.
<ריטה לדג'ינסקי: אני לא אדבר על תל-אביב.
<ריטה לדג'ינסקי: יש רשויות אחרות שיש מסה גדולה של כלי רכב שנכנסת לעיר, ויש להן הרבה חניונים עירוניים, והן יכולות להרשות לעצמן לכל התושבים בכל העיר לעשות חניה חנם.
אמנון כהן: לכם יש קושי.
<ריטה לדג'ינסקי: אם אנחנו נאפשר לכל התושבים בכל העיר לחנות חנם, - -
אמנון כהן: אוי ואבוי יהיה.
<ריטה לדג'ינסקי: - - לאף אחד לא תהיה חניה, כולם יסעו עם הרכב למרכז העיר לעבודה ולכל מיני מקומות, ובזה נסתום את זה.
<ריטה לדג'ינסקי: גם כך העיר סתומה.
<ריטה לדג'ינסקי: זה פשוט ייצור בלגאן ותהו ובהו.
<ריטה לדג'ינסקי: ואז לא צריך הסדרי חניה פשוט.
<ריטה לדג'ינסקי: נבטל את הכל.
אמנון כהן: הייתה שאלה, וקיבלנו תשובה.
<ריטה לדג'ינסקי: אשמח לענות.
אמנון כהן: אנחנו מסכמים, ותהיו קשובים.
<יואב ירדני: כבוד היושב-ראש, יש לי הערה קטנה.
<יואב ירדני: שמי יואב ירדני, ואני מנהל אגף הפיקוח בעיריית תל-אביב-יפו.
<יואב ירדני: העבודה הגדולה, שנעשתה על-ידי המבקר, להערכתי, בנושא אחד היא לא נגעה.
<יואב ירדני: אין היום מקצוע פקח.
<יואב ירדני: כל רשות ורשות מסמיכה כל אחד על-פי הבנתה.
<יואב ירדני: אני חושב שהגיע הזמן שמשרד הפנים באמצעות - - -
<זיאד אסעד: כתבנו את זה.
אמנון כהן: יש פקח.
<יואב ירדני: אין מקצוע פקח בשום תהליך.
<יואב ירדני: יש פקיד, יש עובד מנהלי, ואין הגדרה מסודרת בחוק, וגם אין הגדרה מה זה.
<יואב ירדני: לכן, אני חושב שמן הראוי היה שבהזדמנות זו - - -
<זיאד אסעד: אבל זה כתוב בדו"ח.
אמנון כהן: שאין הסדרה?
<זיאד אסעד: אין הגדרה.
אמנון כהן: הוא מחזק אותך.
<יואב ירדני: אין הגדרה – זה בסדר, אבל צריך להרים את הכפפה.
אמנון כהן: הרמתי.
אמנון כהן: יואב, אתה מאה אחוז.
אמנון כהן: רק בגלל מה שאמרת, היה חשוב שתגיע מתל-אביב.
<יואב ירדני: דרך אגב, בגלל זה באתי.
<דוד אסולין: אני רק רוצה להוסיף משהו בנושא הזה.
<דוד אסולין: פעם ניסיתי להניע תהליך, אפילו בכנסת, לשים את המקצוע הזה כמקצוע מועדף, כדי שנוכל לקבל אנשים.
אמנון כהן: קודם כל, נגדיר מה זה.
אמנון כהן: צריך קודם להגדיר מה זה המקצוע.
<דוד אסולין: אל"ף, להגדיר אותו.
<דוד אסולין: בי"ת, לתת לו איזה שהן מסגרות ולעודד אותו במקצועות מועדפים.
אמנון כהן: משרד הפנים, יש לכם איזו שהיא עבודת מטה בנושא הזה?
<קריאה: בטח, הם מפרסמים כל הזמן.
<שמואל גולן: אין להם תשובה.
<אורית מלמד: אם הכוונה היא לסוגיה של ההכשרה של הפקחים - - -
אמנון כהן: לא, אני לא אומר: הכשרה.
אמנון כהן: אנחנו מדינה צעירה, וכל פעם יש לנו דברים חדשים וצומחים.
אמנון כהן: ואז צריך לאט-לאט להסדיר את הדברים.
אמנון כהן: בנושא הסדרה: מי הוא פקח?
אמנון כהן: מה הכשרתו?
אמנון כהן: מה מקצועו?
אמנון כהן: מה אני, כמדינה, מצפה ממנו בעירייה שהוא יידע מה לעשות?
אמנון כהן: מה הסמכות שלו?
אמנון כהן: הרי בחוק אחר בוועדת הפנים, כשהייתי היושב-ראש, טיפלתי בשיטור קהילתי עירוני והסמכנו פקח.
<אורית מלמד: זה, בדיוק, החוק.
אמנון כהן: שם קצת הגדרנו, אבל אני לא יודע אם זה משליך על כולם.
אמנון כהן: שם יש הסמכות נרחבות יותר.
אמנון כהן: הוא לא שוטר.
אמנון כהן: הוא לא יכול להיות שוטר, אבל שם קצת הגדרנו.
אמנון כהן: אולי במשרד המשפטים ביחד תעשו איזו שהיא עבודת מטה, וגם לשבת יחד עם השלטון המקומי, שולחן עגול כזה – לשבת ולהסדיר את הנושא הזה.
אמנון כהן: אולי יש דברים, כמו שאת אומרת, בפיקוח עירוני שהסדרנו, שיטור עירוני קהילתי, ואולי משהו נגזר משם.
אמנון כהן: אבל, כהסדרה, הנושא הזה לא מוסדר.
<שמואל גולן: יש ספר שנקרא: ניתוח עיסוקים.
<שמואל גולן: משרד הפנים מתעסק עם זה כבר הרבה זמן.
<שמואל גולן: צריך לגמור אותו כבר סוף-סוף, ושם צריך להיות מקצוע עם ההסמכות המותרות לפקח.
<שמואל גולן: אבל, זה, ביחד עם החקיקה של חוק העיריות, לוקח שנים.
אמנון כהן: אנחנו צריכים להפריד אותו.
אמנון כהן: אני לא מדבר על הפקחים.
אמנון כהן: נציג תל-אביב, אנחנו קיבלנו.
אמנון כהן: הוועדה תכין הצעת חוק.
אמנון כהן: מנהלת הוועדה, תרשמי.
אמנון כהן: אני, יושב-ראש הוועדה, אני אכין באופן פרטי.
אמנון כהן: אם יש לכם איזה שהוא ניסיון בנושא הזה – לשלוח לנו מה הייתם רוצים שיהיה בהגדרה, איך אתם רואים את התפקיד ומה אתם רוצים.
אמנון כהן: חשוב לנו לשלוח, כדי שלא אפספס משהו.
אמנון כהן: אני כמובן אעביר אלייך, למשרד המשפטים, ותראי את הדברים האלה גם מבחינה משפטית.
אמנון כהן: אני אומר לכל אחד וזה לגבי כל דבר.
אמנון כהן: אנחנו באמת רוצים להיות לעזר לכם.
אמנון כהן: לכן אנחנו לא באים רק לתקן אלא במאקרו, מבחינה מערכתית, לראות מה אנחנו הולכים לתקן.
אמנון כהן: אמרנו: הסדרת נושא הפקחים – מי הוא פקח?
אמנון כהן: מה הוא פקח?
אמנון כהן: איך ומה סמכויותיו?
אמנון כהן: מה תנאיו?
אמנון כהן: אולי להצמיד אותו לאיזה שהוא תנאי כזה, כי זה גם מסוכן לפעמים.
אמנון כהן: לפעמים תוקפים אותו, ולפעמים הוא נכנס למקומות מסוימים, וצריך לתת לו גם את ה הגנה הזאת כך שלא יהיה שאם הוא יקבל פתאום איזה שהוא תרחיש בכלל לא יודעים לתת לו פיצוי.
אמנון כהן: הוא כזה?
אמנון כהן: הוא שוטר או לא שוטר?
אמנון כהן: לכן צריך להגדיר גם את נושא הסיכון שלו – מה המצב כשאני שולח אותו, כמדינה, כעירייה, ושהוא גם מוגן מבחינה זו.
אמנון כהן: אם, חס וחלילה, קורה משהו, משפחתו לא נפגעה כתוצאה מכך.
אמנון כהן: נגעתי בדברים חשובים, כן?
<נורית ברעם: אני רוצה להעיר שבנושא הזה יש איזו שהיא עבודה של פורום ה-15.
אמנון כהן: תשלחו אלי.
אמנון כהן: זה מתוך חוק העיריות?
<נורית ברעם: לא, לא.
<נורית ברעם: יש עבודה נפרדת.
אמנון כהן: אני יכול להגיע לפורום ה-15.
אמנון כהן: תרשמי שאנחנו נקבל גם חומר מפורום ה-15.
<יואב ירדני: פורום ה-15 לא התקדם.
<יואב ירדני: אני שותף בצוות של הפורום.
אמנון כהן: פורום ה-15 בטח מכניס איזה 80 סוגים ביחד, ואז זה נתקע.
אמנון כהן: רוצים אחד-אחד, פרה-פרה.
אמנון כהן: אנחנו ממשיכים הלאה בסיכום הדיון.
אמנון כהן: בנושא פיקוח אנחנו מכינים חקיקה.
אמנון כהן: כל העיריות, כשאתם מטפלים בעוד דברים, אנחנו נותנים לכם זמן.
אמנון כהן: אחרי הוועדות שאמרתם, תשלחו לנו.
אמנון כהן: העיריות שהיו כאן ולא הביאו חומרים ותשובות ועיריות שלא הצליחו להגיע – כל אלה יקבלו את הדו"ח חזרה, ותוך שלושים יום צריך להתייחס ולתת לנו תשובות לגבי כל הדו"חות שלהן, וכל אחת במה שמיוחס אליה.
אמנון כהן: בנושא משרד התחבורה אנחנו כותבים מכתב לשר התחבורה, והוא יצטרך לרכז את הנושא, השלטון המקומי, משרד המשפטים וכמובן משרד הפנים, לגבי הסדרה של שאילתות – שאילתות של עירייה מול משרד התחבורה – שלא תעלה כסף.
אמנון כהן: אנחנו רוצים להסדיר את זה באופן טכנולוגי כזה שאתה נותן שאילתה, מקבל את התשובה וממשיך הלאה.
אמנון כהן: אף פקיד לא צריך לעבוד.
אמנון כהן: עוד פעם, אם אנחנו רוצים שירות - - -
<מאריה כהן-אתגר: לא.
<מאריה כהן-אתגר: יש מערכת מקוונת לקבלת מידע.
<חנה פריידין: כן, אבל זה בתשלום.
<מאריה כהן-אתגר: זה עולה כסף.
אמנון כהן: אני רוצה שלא יעלה כסף.
אמנון כהן: אם צריך חקיקה, נביא את זה באופן חקיקתי ואז נביא לשולחן, ואז שר התחבורה ישקול ויישב - - -
<חנה פריידין: מכיס לכיס.
אמנון כהן: לא מכיס לכיס.
<שמואל גולן: הדואר היום משלם כסף על שאילתות?